**A jubileumi oklevelek adományozási rendje**

A Nyíregyházi Egyetem Rektora jubileumi arany, gyémánt, vas, illetve rubin díszoklevelet adományoz azoknak, akik 50, 60, 65, 70 éve szerezték meg az oklevelüket a Nyíregyházi Egyetemen – illetve jogelődnek tekintett intézményeiben –, és életpályájuk alapján közmegbecsülésre méltók. Ezekkel egyenlő feltételek alapján márvány, illetve smaragd díszoklevelet adományozhat annak, aki 75 vagy 80 éve szerezte meg az oklevelét. Az okleveleket az adományozási rend betartásával áll módunkban kiállítani.

**A kérelmet minden év május 31-ig az egyetem rektorának címezve kell benyújtani a Nyíregyházi Egyetem Hallgatói Szolgáltató Központjához (4400 Nyíregyháza, Sóstói út 31/B).**

**A díszoklevél adományozását kezdeményezheti:**

* a volt hallgató *(vagy lakóhely szerinti önkormányzat, Pedagógus Szakszervezet),*
* az oktatási rektorhelyettes.

**A jubileumi oklevél igényléséhez kérjük az alábbi dokumentumokat csatolni:**

**Első (arany) oklevél igényléséhez:**

* kérelem a Rektor Asszonyhoz,
* kitöltött adatlap **(**[**letöltés**](https://tfo.nye.hu/tfo/sites/www.nyf.hu.tfo/files/Letoltheto/2020_21/Adatlap-jubileumi-oklevelhez.pdf)**)**,
* adatkérő lap (adatvédelmi nyilatkozat) **(**[**letöltés**](https://tfo.nye.hu/tfo/sites/www.nyf.hu.tfo/files/Letoltheto/2020_21/Adatkero-lap-jubileumi-oklevelhez.pdf)**)**,
* az oklevél másolata,
* önéletrajz,
* az eredményes munkára vonatkozó igazoló okiratok *(igazolás a nyugdíjfolyósítótól a 30 év szolgálati időről vagy munkakönyv-fénymásolat).*

**További (gyémánt stb.) oklevél igényléséhez:**

* kérelem a Rektor Asszonyhoz,
* kitöltött adatlap,
* az előző jubileumi oklevél fénymásolata.

Ünnepélyes keretek között kerül sor minden év szeptemberében az arany, a gyémánt, a vas, a rubin, a márvány, a smaragd díszoklevelek átadására, melynek időpontjáról értesítést küldünk.

**További információk:**

Várnainé Juhász Beáta a (42) 599-400 / 2970-es telefonszámon

vagy a juhasz.beata@nye.hu e-mail címen.

**Kérjük, szíveskedjék az adatlapot kitölteni és postafordultával visszaküldeni a Nyíregyházi Egyetem Hallgatói Szolgáltató Központjának:**

Nyíregyházi Egyetem

4400 Nyíregyháza, Sóstói út 31/B